2.

Avaliku teenindamise kohustus, mida peavad alates 1. juuli 2005 järgima kõik nimetatud lennuliinidel regulaarlende tegevad lennuettevõtjad, arvestades eelkõige asjakohaste piirkondade saarelist asendit ja kõrvalist asukohta, on järgmised: 2.1. Teenindamise kava Prantsusmaa kõigi lennujaamade ja ülemeredepartemangude vahel: tagatakse teenindamine kogu aasta kestel. Teenindamine peab toimuma vähemalt kord nädalas kõigisse metropoli lennujaamadesse. Peale selle ei tohi samal lennuhooajal pakutav nädala keskmine veomaht nelja nädala jooksul, mil see on kõige väiksem, olla väiksem kui neljandik nädala keskmisest pakutavast veomahust nelja nädala jooksul, mil see on kõige suurem. Veomahtu tuleb kohandada vastavalt nõudlusele, kusjuures eelkõige peab võtma arvesse koolivaheaegu ja pühi. Kui ilmneb, et lennuliinide kõigi olemasolevate lennuettevõtjate ühitatud pakkumine ei vasta enam nõudlusele, eriti tippajal, jätavad Prantsuse ametiasutused endale õiguse kolmekuulise etteteatamisega ning pärast asjaomaste lennuettevõtjatega konsulteerimist muuta ja täpsustada olemasolevat avaliku teenindamise kohustust vastavalt määruse nr 2408/92 (EMÜ) artikli 4 sätetele. Pakkumise järsu ja olulise vähenemise korral, mille tagajärjeks on lennuettevõtjapoolse teenindamise katkemine (välja arvatud punktis 2.4 nimetatud etteteatamine), mis mõjutab tugevalt teenindamise jätkumist, võtavad lennuliinide olemasolevad lennuettevõtjad vajalikke meetmeid oma pakkumise kohandamiseks niipea kui võimalik. Üksikasjalik tegevuskava (mis eelkõige sisaldab sõiduplaane, õhusõidukite liike ja veomahte, samuti iganädalast pakkumist) tuleb esitada igaks lennuhooajaks tsiviillennundusametile heakskiitmiseks vähemalt kuu aega enne selle kasutuselevõtmist ja/või igal lennuhooajal järgmisel aadressil: Direction générale de l'Aviation civile Direction de la Régulation économique 50, rue Henry Farman F-75720 Paris Cedex 15 Üldine kõigi lennuettevõtjate pakutavate teenuste veomaht Pariisi (Orly) lennuvälja ja kõigi nelja ülemeredepartemangu vahel peab kahel järjestikusel lennuhooajal vastama vähemalt järgmistele istekohtade arvudele: — 1 100 000 Guadeloupe'i puhul, — 183 000 Guajaana puhul, — 1 000 000 Martinique'i puhul, — 660 000 Réunioni puhul. Nelja ülemeredepartemangu teenindavatele regulaarlennuliinidele on Pariisi (Orly) lennujaamas reserveeritud teenindusajad vastavalt 18. jaanuari 1993. aasta nõukogu määruse (EMÜ) nr 95/93 (ühenduse lennujaamades teenindusaegade jaotamise ühiste eeskirjade kohta) artiklile 9. Kogu neid teenindusaegu käsitlevat teavet on lennuliinidest huvitatud lennuettevõtjatel võimalik saada Pariisi lennujaamade koordineerijalt. 2.2. Hinnatase Reisijatele pakutavad hinnad peavad olema avaldatud. Kuni kaheaastased lapsed, 2—12-aastased lapsed ja 12—18-aastased lapsed peavad saama ilma piiranguteta soodustusi vastavalt 90 %, 33 % ja 20 % kehtivatest hindadest täiskasvanutega samadel tingimustel asjakohasel lennul, olenemata sellest, kas nad reisivad üksi või mitte. Isikute suhtes, kellel on oma esimese astme üleneja või alaneja sugulase surma tõttu ees kiireloomuline reis, peavad lennuettevõtjad tegema tõsiseid jõupingutusi selleks, et nimetatud isikud pääseksid esmajärjekorras esimesele väljuvale lennule. Surmatunnistuse koopia esitamise võimaldatakse neile isikutele piletid kasutatava lennu soodsaima olemasoleva hinnaga, ilma et nende suhtes kohaldataks nimetatud hinnaga seotud tingimusi. Lennuettevõtjatele on teatatud, et Prantsuse ametiasutused on teatud reisijakategooriatele ette näinud sotsiaaltoetuse andmise. 2.3. Meditsiiniline evakuatsioon ja katastroofid Kõigis olukordades peab meditsiinilise evakuatsiooni tagama esmajärjekorras esimesele lahkuvale lennule. Nimetatud veo suhtes kohaldatavaid tingimusi täpsustatakse lisas. Katastroofide korral peavad lennuettevõtjad tegema kõik endast sõltuva, et nii kiiresti kui võimalik alustada teenindamist ja kohandada lend veovajadustele vastavaks. 2.4. Lendude tühistamine Kõigist lendude tühistamistest tuleb tsiviillennunduse peadirektoraadile eelnevalt teatada. Väljaarvatud vääramatu jõu korral, ei või lennuettevõtjast sõltuvatel põhjustel tühistatud lendude arv ületada Rahvusvahelise Lennutranspordi Assotsiatsiooni (IATA) lennuhooajal 10 % heakskiidetud teenindamise kavas ettenähtud lendude arvust. Lennuettevõtja võib teenindamise peatada, teatades sellest vähemalt kuus kuud ette. 2.5. Järelevalve ja kontroll Lennuettevõtjad esitavad iga kuu tsiviillennunduse peadirektoraadile iga käitatava lennuliini kohta elluviidud teenindamise kava ning järgmise iganädalase üksikasjaliku statistika: kohtade arv, tehtud lennud, laste arv ning üksi reisivate laste arv koos laste vanuselise jaotusega (alla 2-aastased, 2—12-aastased ja 12—18-aastased). Lisaks esitavad ettevõtted kord kvartalis vastava statistika pakkumise ja lendude kohta hindade alusel ning bilansi, mis sisaldab veetud inimeste arvu, rakendatud erihindu, nende kaubanduspoliitikat haigete, puudega ja vigastatud isikute ning nende saatjate suhtes, samuti nende inimeste suhtes, kes reisivad lähedase inimese surma tõttu. Vastavalt määruse (EMÜ) nr 2408/92 artikli 4 lõike 1 punktile j võivad lennuettevõtjad pakkuda kohtade müüki (st kohtade otsene müük avalikkusele lennuettevõtja või tema volitatud esindaja või tellimuslennu korraldaja kaudu, välja arvatud kõik majutusega seotud teenused) vaid siis, kui kõnealune lennuteenus vastab kõikidele avaliku teenindamise kohustuse nõuetele. Avaliku teenindamise kohustusega ei ole hõlmatud: — tellimuslennud, mille kõik kohad müüakse pakettreisi vormis, — üksnes kaubaveoks mõeldud lennud, — lennud alla kahekümnekohaliste lennukitega. Lennuettevõtjaid teavitatakse, et käesoleva avaliku teenindamise kohustuse eiramine võib tuua kaasa kehtivate eeskirjadega sätestatud karistused.